EkBass/fiwiki-20250220-pages-articles huggingface dataset:
USS Wasp (LHD-1)

USS Wasp (runkonumero LHD-1) on Yhdysvaltain laivaston Wasp-luokan maihinnousualus. == Valmistus == Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 30. toukokuuta 1985. Alus laskettiin vesille 4. elokuuta 1987 ja kastettiin 17. syyskuuta kumminaan aiemman laivasto-operaatioiden apulaiskomentajan vara-amiraali William P. Lawrencen puoliso. Alus otettiin palvelukseen 29. heinäkuuta 1989 ensimmäisenä päällikkönään Leonard F. Picotte.US Carriers - USS Wasp == Palvelus == Norfolkista alus lähti 20. kesäkuuta 1991 ensimmäiselle kuuden kuukauden partiomatkalleen Välimerelle. Se kiinnittyi 1. syyskuuta Toulonin laivastotukikohdan laituriin. Tammikuussa 1993 alus lähti merelle osallistuakseen operaatio Restore Hopeen. Alus ajoi 20. huhtikuuta Somalian rannikolla riutalle, jolloin pohja ja potkurit vaurioituivat lievästi aluksen miehistön selvitessä ilman tappioita. Alus kuitenkin kykeni jatkamaan annettua tehtävää. Haverin seurauksena aluksen päällikkö ja merenkulku-upseeri vapautettiin tehtävistään. Alus kolaroi 29. maaliskuuta 1995 tukilaiva USS Seattlen kanssa. Waspin ympärille kasattu valmiusosasto () ja 22 MEU lähtivät 22. helmikuuta 2002 Norfolkista operaatio Enduring Freedomiin. Alus osastoineen palasi 30. elokuuta kotisatamaansa onnistuneelta partiomatkalta, jonka aikana oli osallistuttu Adeninlahdella operaatio Sea Eagleen sekä lukuisiin monikansallisiin harjoituksiin. Norfolkista alus lähti 17. helmikuuta 2004 valmiusosastoineen osallistuakseen kuuden kuukauden partiomatkaan tukeakseen operaatio Enduring Freedomia. Alus osastoineen osallistui 8.-12. maaliskuuta Adrianmerellä Albanian rannikolla järjestettyyn PHIBLEX 04-5 -harjoitukseen. Osasto läpäisi 16. maaliskuuta Suezin kanavan ja merijalkaväki nousi maihin Pakistanissa 24. maaliskuuta. Alus saapui 5. huhtikuuta Jebel Aliin Dubaihin kolmen vuorokauden vierailulle. Alus osastoineen palasi Norfolkiin 18. syyskuuta. Aluksen ampumatarvikkeita siirrettiin 23.-24. lokakuuta maihin Earle Naval Weapons Stationilla New Jerseyssä ja 4. marraskuuta alus sai määräyksen harjoitella merijalkaväen V-22 Ospreyn kuukauden puolivälissä ennen huoltoon siirtoa seuraavan vuoden alkupuolella. Alus sai 24. marraskuuta päätökseen V-22-koneiden lentotoimintaharjoituksen, joka järjestettiin Yhdysvaltain itärannikolla 12.-23. marraskuuta. Wasp, USS Trenton ja USS Nashville matkasivat 22. lokakuuta 2005 Floridaan avustamaan mahdollisia hurrikaani Wilman uhreja, jos hurrikaani osuisi maihin. Alus oli palveluksessa 2012 Norfolkin laivastotukikohdassa Virginiassa. Vuodesta 2018 alus on tukeutunut Sasebon laivastotukikohtaan Japanissa. == Lähteet == * === Viitteet === Luokka:Wasp- luokan maihinnousualukset
Jääpallon Suomen Cup 1959–1960

Jääpallon Suomen Cup 1959–1960 oli cupin ensimmäinen järjestämisvuosi. Suomen Palloliitto järjesti kokeilumielessä cup-kilpailun jalkapallon Suomen Cupin mukaisesti. Kilpailuun osallistui 50 joukkuetta, mutta silti Palloliitto ei järjestänäyt cup-kilpailua enää uudelleen. Seuraavan cup-kilpailun järjesti Suomen Jääpalloliitto kaudella 1988–1989. == Suomen Cupin ottelut == Karsintakierros Karsinnoissa pudotettiin 18 joukkuetta kilpailusta. 14 joukkuetta pääsi 1. kierrokselle ilman karsintaa. Kotijoukkue Tulos Vierasjoukkue Helsingin Ponnistus 22–4 Huopalahden Hurjat Helsingin Jalkapalloklubi 8–0 Herttoniemen Urheilijat Imatran Pallo Luov Lappeenrannan Pallo Savonlinnan Pallokerho 2–5 STPS Mikkelin Palloilijat 12–1 Mikkelin Mikot VarTP 5–3 Varkauden Pallo-Pojat Seinäjoen Palloseura 7–1 IF Sport, Vaasa Pateniemen Vesa 2–4 Pateniemen Urheilijat Rovaniemen Palloseura 8–0 Veitsiluodon Vesat Kotijoukkue Tulos Vierasjoukkue Oulun Tarmo 4–2 Oulun Pallo-Pojat Dicken 2–9 Peli-Peikot, Helsinki Helsingin Kullervo Luov Torpan Pojat Hakaniemen Palloilijat 6–6 Helsingin Palloseura Helsingin Palloseura 6–5 Hakaniemen Palloilijat Lohjan Louhi 3–5 Valkeakosken Haka Tolkis Bollklubb 1–3 BK Sparta, Porvoo Kuhmon Kiva 3–1 Kajaanin Jäähukat Allianssi, Kokkola 1–3 Vaajakosken Pallo Tornion Palloveikot 5–0 Kemin Palloseura 1.kierros Kotijoukkue Tulos Vierasjoukkue STPS 4–6 Veiterä Rovaniemen Palloseura 1–2 Veitsiluodon Vastus Tornion Palloveikot 4–9 Oulun Palloseura Pateniemen Urheilijat 0–2 Oulun Luistinseura Seinäjoen Palloseura 3–4 Oulun Tarmo Vaasan Palloseura 9–2 Vasa IFK Valkeakosken Haka 3–7 Vaajakosken Pallo Pargas IF 2–5 Helsingin IFK Kotijoukkue Tulos Vierasjoukkue Porvoon Akilles 5–4 BK Sparta, Porvoo Helsingin Ponnistus 6–4 Helsingin Kullervo Käpylän Urheilu-Veikot 5–0 Helsingin Palloseura Peli-Peikot, Helsinki 3–10 Helsingin Jalkapalloklubi Imatran Pallo 2–3 KUP Mikkelin Palloilijat 7–4 Viipurin Reipas Warkauden Pallo- 35 0–1 VarTP Kuhmon Kiva 1–9 Joensuun Maila-Pojat Uusinta: Ponnistus–HIFK 2–3 Suomen Cupin ensimmäinen voittaja Oulun Palloseura. == Lähteet == * Suomen Palloliiton toimintakertomus 5 * Suomen Palloliiton toimintakertomus 6 Luokka:Vuoden 1959 jääpallo Luokka:Vuoden 1960 jääpallo Luokka:Jääpallon Suomen Cup
Manchesterin Suomi-koulu

Manchesterin Suomi-koulu (viralliselta nimeltään Manchesterin suomalainen lauantaikoulu, engl. The Finnish School in Manchester) on Manchesterissa, Yhdistyneessä kuningaskunnassa toimiva Suomi-koulu. Koulu on toiminut yhtäjaksoisesti vuodesta 1977. Salessa toimiva koulu tarjoaa suomen kielen opetusta lapsille ja aikuisille. Koulussa on myös pieni suomalaisten elintarvikkeiden kauppa sekä kahvio. Nykyään koulu kokoontuu St Mary Magdalene Church -kirkon tiloissa Salessa. Manchesterin Suomi-koulu on Suomi-Seuran jäsen ja saa toimintaansa valtionapua Suomesta. == Aiheesta muualla == * The Finnish School in Manchester * Koulun Facebook-sivut == Lähteet == Luokka:Suomalaiset oppilaitokset ulkomailla Suomi-koulu
Tampereen Pantin talo

Hämeen Pohjan talo eli Tampereen Pantin talo on Tampereella osoitteessa Puutarhakatu 11 sijaitseva kolmikerroksinen, vuonna 1909 valmistunut jugend- tyylinen talo, jonka on suunnitellut rakennusmestari Heikki Tiitola. Hämeen Pohjan talo rakennettiin alun perin Suomalaisen puolueen Tampereen-järjestön ja Tampereen Suomalaisen Klubin käyttöön. Rakennuksessa sijaitsi klubin huoneisto 600-paikkaisine juhlasaleineen sekä Suomalaisen puolueen naisyhdistyksen ylläpitämä Hotelli Hälläpyörä. Ensimmäisen maailmansodan puhjettua Hämeen Pohjan juhlasaliin sijoitettiin venäläinen sotilassairaala. Sodan jälkeen talo myytiin Syrenin kirjapainolle vuonna 1918. Hotelli Hälläpyörä oli hyvin suosittu majoittumispaikka ja sen kantavieraisiin kuuluivat muun muassa taidemaalari Jalmari Ruokokoski ja kirjailija Frans Emil Sillanpää. Hotellissa oli 14, myöhemmin 21 huonetta, seurusteluhuone ja ruokasali. Hotellin omistaja vaihtui 1920-luvulla ja samalla sen nimeksi muuttui Hotelli Hämeenpyörä. Hämeenpyörän ravintola oli 1930- ja 1940-luvuilla yksi Tampereen parhaista, mutta 1950-luvulta alkaen ravintolan ja hotellin toiminta alkoi hiipua. Vuonna 1977 entisiin Hämeenpyörän tiloihin perustettiin jugend-tyyliin sisustettu ravintola Laterna, joka on toiminnassa edelleen. Talossa sijaitsee myös Tampereen Pantin panttilainaamo ja sisäpihan puolella on kokoustilana käytetty auditorio. Rakennus on suojeltu. == Lähteet == * Tampereen Suomalaisen Klubin historiaa * Ravintola Laternan historiaa ===Viitteet=== Luokka:Tampereen suojellut rakennukset Luokka:Tampereen liikerakennukset Luokka:Tammerkoski
Norristown

Norristown on kunta (borough) Montgomeryn piirikunnassa, Pennsylvanian osavaltiossa, Yhdysvalloissa. Vuoden 2010 väestönlaskennassa kunnassa asui 34 324 ihmistä. Sen pinta-ala on United States Census Bureaun mukaan 9,1 km²; vesistöjä sen alueella ei ole lainkaan. Norristown on Montgomeryn piirikunnan hallinnollinen keskus (county seat). == Aiheesta muualla == * Norristown Arts Hill * Norristown Area School District * Montgomery Hospital * Elmwood Park Zoo * Living Places - Norristown * Norristown Times Herald Luokka:Pennsylvanian kunnat
USS Essex (LHD-2)

USS Essex (runkonumero LHD-2) on Yhdysvaltain laivaston Wasp-luokan maihinnousualus. == Valmistus == Alus tilattiin Ingalls Shipbuildingilta West Bankistä Pascagoulasta Mississipistä Yhdysvalloista, missä köli laskettiin 20. maaliskuuta 1989. Alus laskettiin vesille 23. helmikuuta 1991 ja otettiin palvelukseen 17. lokakuuta 1992.US Carriers - USS Essex == Palvelus == Alus on palveluksessa San Diegon laivastotukikohdassa Kaliforniassa. == Lähteet == * === Viitteet === Luokka:Wasp-luokan maihinnousualukset
Vihreä Pariisi

Vihreä Pariisi on taiteilija Ismo Kajanderin tekemä esinekooste vuodelta 2006. Korkeudeltaan työ on 92,5 cm korkea ja se ostettiin Ateneumin taidemuseon kokoelmiin heti 2006. Vihreä Pariisi koostuu Ismo Kajanderin Pariisin kaduilta poimimista esineistä, joista keskiössä on vihreä luuta. Kajander on toivonut, että Pariisi-aiheisista töistä välittyisi se "lähes taivaallinen ilo", jota hän on tuntenut Pariisissa liikkuessaan. Pariisi on ollut Kajanderille tärkeä innoituksen lähde. Hän kiinnostui vuosina 1961 ja 1962 siellä ollessaan uusrealismista, joissa käyttöesineet tuodaan taiteeseen hyläten perinteisen estetiikan tavat. ==Lähteet== * Timo Huusko: Ismo Kajander: Vihreä Pariisi. Teoksessa Ateneum-opas. Toim. Timo Huusko, 2007, s. 135. ==Aiheesta muualla== * Suomen Kansallisgalleria: Kokoelmat: Vihreä Pariisi. Luokka:Suomen patsaat ja veistokset Luokka:Ateneumin kokoelmat
Induktiivinen kytkeytyminen

Induktiivisellä kytkeytymisellä tarkoitetaan sähkömagneettisesta yhteensopivuudesta puhuttaessa johtimessa kulkevan sähkövirran aiheuttaman muuttuvan magneettikentän johonkin johdinsilmukkaan indusoimaa häiriöjännitettä. Ilmiö aiheuttaa ongelmia mm. automaatio- ja tiedonsiirtojärjestelmissä signaalien siirrossa sekä mittaustekniikan alueella heikkoja signaaleja mitattaessa.Häiriöiden kytkeytyminen, Työohje SAMK Johdinsilmukkaan vaihtomagneettikentässä indusoituvan häiriöjännitteen amplitudi voidaan laskea kaavallaEMC ja sähkömagnetismi, Lappeenrannan teknillinen yliopisto : \mathit{U}_n = {\omega} \mathit{B} \mathit{A} \cos \phi , missä {\omega} on sinimuotoisesti värähtelevän magneettikentän kulmataajuus \mathrm{2}\pi\mathit{f}, \mathit{B} on magneettivuon tiheys, \mathit{A} on johdinsilmukan pinta-ala ja \phi on magneettikentän ja johdinsilmukan muodostaman pinnan normaalin välinen kulma. Kuten kaavasta huomataan induktiivista kytkeytymistä voidaan vähentää minimoimalla magneettivuon tiheys, silmukan pinta-ala ja taajuus. Kytkeytymistä voidaan välttää myös suuntaamalla johdinsilmukka niin, ettei magneettivuo lävistä sitä. Käytännön keinoja häiriön välttämiseksi ovat esimerkiksi: *Sähkölaitteen suunnitteleminen siten, että sen johtimet ovat lyhyitä ja johdinsilmukat pieniä. *Kierretyllä parikaapelilla. Suojausvaikutus perustuu siihen, että parissa vierekkäisten silmukoiden magneettivuot kumoavat toisensa ja näin ollen induktiivista kytkeytymistä tapahtuu vähemmän. *Sovittamalla piirin impedanssi mahdollisimman korkeaksi. Häiriö pienenee impedanssin kasvaessa. *Metallisella koteloinnilla. Metallit ohjaavat magneettikenttiä ja vaimentavat sähkömagneettista säteilyä."https://noppa.lut.fi/noppa/opintojakso/bl50a0200/luennot/l3kaukokentta.pdf" *Lisäämällä etäisyyttä häiritsevän ja häirityn kohteen välillä. Magneettikenttä heikkenee etäisyyden kasvaessa."http://publications.theseus.fi/bitstream/handle/10024/2577/omavalmi.pdf?sequence=1" ==Lähteet== ==Kirjallisuutta== * Luokka:Sähkötekniikka
USS Kearsarge (LHD-3)

USS Kearsarge (runkonumero LHD-3) on Yhdysvaltain laivaston Wasp-luokan maihinnousutukialus. == Valmistus == Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 6. helmikuuta 1990. Se laskettiin vesille 16. toukokuuta 1992 ja otettiin palvelukseen 16. lokakuuta 1993.US Carriers - USS Kearsarge == Palvelus == Alus on sijoitettu Norfolkin laivastotukikohtaan Virginiaan. Alus kuuluu merijalkaväen osastoon, Amphibious Ready Groupin (ARG), jonka muut alukset ovat USS Gunston Hall ja USS Arlington. Osaston aluksiin on kuormattu Amphibious Squadron SIX, 22nd Marine Expeditionary Unit (MEU), Fleet Surgical Team 2, Fleet Surgical Team 4, Tactical Air Control Squadron 22, Helicopter Sea Combat Squadron 22, Helicopter Sea Combat Squadron 28, Assault Craft Unit 2, Assault Craft Unit 4, Naval Beach Group 2, and Beach Master Unit 2.marines.mil Alus saapui 5. elokuuta 2022 Hernesaaren laituriin Helsingin Länsisatamaan. Se lähti 8. elokuuta harjoittelemaan Suomen merivoimien kanssa pohjoiselle Itämerelle ja Hangon edustalle. == Lähteet == * === Viitteet === == Aiheesta muualla == * Vesselfinder.com Luokka:Wasp-luokan maihinnousualukset
Informaatiomuotoilu

Informaatiomuotoilu pyrkii tekemään tiedosta mahdollisimman ymmärrettävää ja helppolukuista. Informaatiomuotoilussa keskeistä on tilastotiedon visualisointi siten, että katsoja oivaltaa graafisen esityksen nähdessään jotain uutta. Informaatiomuotoilun tarve on kasvanut, kun viestinnän määrä etenkin verkossa on lisääntynyt ja kun uusia datavarantoja on saatu vapaaseen käyttöön. Informaatiomuotoilua hyödynnetään esimerkiksi infografiikassa. == Kirjallisuutta == *Koponen, Juuso: Tieto näkyväksi: Informaatiomuotoilun perusteet. Aalto yliopisto, 2016. ISBN 978-952-60-6642-4. == Aiheesta muualla == *informaatiomuotoilu.fi Luokka:Graafinen suunnittelu Luokka:Viestintä it:infografica
Gullmarsplanin metroasema

Gullmarsplan on metroasema Tukholman metrossa, vihreällä linjalla. Se sijaitsee Skanstullin ja Skärmarbrinkin metroasemien välissä ja on merkittävä joukkoliikenteen solmukohta metron, Poikittaisradan sekä Haningen ja Tyresön suunnan linja-autojen välillä. Rakenteilla oleva sinisen metrolinjan laajennus Kungsträdgårdenista Nackaan ja Gullmarsplanin kautta Hagsätraan mahdollistavat vaihdot sinisen ja vihreän linjan välillä 2020-luvulla. ==Taidetta asemalla== Asemalla on Leif Tjernedin taidetta. Tiedosto:01 Gullmarsplan.jpg|Taideteos "Zenit" Tiedosto:02 Gullmarsplan.jpg|Ote aseman taiteesta == Lähteet == == Aiheesta muualla == Luokka:Tukholman metroasemat
USS Boxer (LHD-4)

USS Boxer (runkonumero LHD-4) on Yhdysvaltain laivaston Wasp-luokan maihinnousualus. == Valmistus == Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 8. huhtikuuta 1991. Se laskettiin vesille 28. elokuuta 1993 kumminaan rouva Becky Miller ja otettiin palvelukseen 11. helmikuuta 1995 ensimmäisenä päällikkönään Robert E. Annis.US Carriers - USS BoxerUS Carriers USS Boxerin palvelushistoria == Palvelus == Alus on palveluksessa 2012 San Diegon laivastotukikohdassa Kaliforniassa. == Lähteet == * === Viitteet === Luokka:Wasp-luokan maihinnousualukset
Hanna-Helena Kunnas

Hanna-Helena (Johanna Helena) Kunnas (5. kesäkuuta 1880 Käkisalmi – 20. tammikuuta 1934 Helsinki) oli suomalainen kirjailija ja suomentaja. Hänen mainitaan työskennelleen talousopettajana ja talousapulaisena. == Teoksia == * Maailman-Hetu. Otava 1910 * Äideille ja tyttärille : 222 valittua kasvi-, kala-, liha-, jälkiruoka- ja leivosohjetta y. m. Karisto 1914, 2. painos 1921 nimellä Äideille ja tyttärille : 230 kasvi-, kala-, liha-, jälkiruoka- ja leivosohjetta, 3. painos 1931, 4. painos 1991 ja 5. painos 1994 nimellä Keittokirja äideille ja tyttärille : 230 kasvi-, kala-, liha-, jälkiruoka- ja leivosohjetta. * Kun onni on saita : novelleja. Otava 1921 * Ahti Untamo : nuoren suojeluskuntalaisen romaani. Gummerus 1922 == Suomennoksia == * Charles M. Sheldon : Mestarimme eli Jeesusta seuratessa : kertomus. WSOY 1899 * Pansy : Ester Ried nukkuvana ja valveillaan; englannin kiel. suom. Hanna Kunnas. WSOY 1900 * Maksim Gorki : Äiti. Suomalainen sosialistinen kustannusyhtiö, Fitchburg, Massachusetts 1907 * John McMahon : Työläiset ja laiskurit. Suomalainen sosialistinen kustannusyhtiö, Fitchburg, Massachusetts 1909 * Helen H. Gardener : Miehet, naiset ja jumalat ; esipuhe Robert Ingersollin kirjoittama. Suomalainen sosialistinen kustannusyhtiö, Fitchburg, Massachusetts ei. julk. vuotta * Jane Andrews : Seitsemän sisarusta yhteistyössä. WSOY 1911, 2. painos 1919 nimellä Seitsemän pientä sisarusta, jotka elävät pyöreällä, ilmassa leijailevalla pallolla * Charles M. Sheldon : Mitä Jeesus tekisi : romaani. WSOY 1940, 4. tark. painos Päivä, Hämeenlinna 2004 (alkuteos In His steps) == Lähteet == * === Viitteet === Luokka:Suomalaiset kirjailijat Luokka:Suomentajat Luokka:Vuonna 1880 syntyneet Luokka:Vuonna 1934 kuolleet
Oscar Bengts

Oscar Valentin Bengts (16. marraskuuta 1885 Närpiö – 9. maaliskuuta 1966 NärpiöOtavan Iso tietosanakirja, Otava 1967, osa 10 (ei sivunumeroa)) oli suomalainen varhaismodernistinen taiteilija. Bengtsin vanhemmat olivat maanviljelijä, kestikievarin pitäjä Erik Anders Bengts ja Anna Kristina Stor- Nix. Vanhemman veljensä Carl Bengtsin tavoin Oscar Bengts oli luonnostaan taiteilija, mutta kun Carl oli Akseli Gallen-Kallelan oppilaana ja avustajana, Oscar toimi merimiehenä ja maanviljelijänä. Bengts muutti Yhdysvaltoihin vuonna 1920, ja opiskeli Charles Baumannin alla Commercial Illustration School of New Yorkissa. Hän palasi Suomeen vuonna 1932 tarkoituksenaan toimia taidemaalarina Helsingissä, ja hänen töitään esitettiin Suomen Taiteilijain Näyttelyissä, sekä Oslossa, Tukholmassa ja Göteborgissa. Bengtsin taiteelle olivat ominaista luonnonkuvaus ja rantamaisemat, mutta hän maalasi myös muotokuvia. Hän oli kiinnostunut valon ja eritoten veden heijastumien kuvaamisesta. == Lähteet == * Suomen kuvataiteilijat-verkkomatrikkeli * Ruotsinkielinen lyhyt biografia * Kuvataiteen Keski-Suomea: Carl Bengts === Viitteet === Luokka:Suomalaiset taidemaalarit Luokka:Vuonna 1885 syntyneet Luokka:Vuonna 1966 kuolleet
Carl Johan Stiernstedt

Carl Johan Stiernstedt ['šäːrnstet] (1686–1753) oli suomalainen sotilas ja virkamies. Hän osallistui Suureen Pohjan sotaan, jäi 1709 vangiksi ja vapautui vasta rauhanteon jälkeen. Hän sai 1741 nimityksen Savonlinnan ja Kymenkartanon läänin maaherraksi. Hän osallistui hattujen sotaan ja karkotti Kerimäellä talonpoikaisjoukon avulla maaliskuussa 1742 venäläisen kenraali Vilim Fermorin. Hänet nimitettiin 1746 valtaneuvokseksi.Otavan Iso tietosanakirja, Otava 1966, osa 8 p. 159 Stiernstedt oli vapaaherra. Hänen isänsä oli Turun läänin maaherra Johan Stiernstedt (k. 1722). ==Lähteet== ==Aiheesta muualla== *Kansallisbiografia (maksullinen) *Svenskt biografiskt lexikon Luokka:Suomalaiset sotilaat Luokka:Suomen maaherrat Luokka:Hattujen sota Luokka:Vuonna 1686 syntyneet Luokka:Vuonna 1753 kuolleet
Magnus Stiernstråle

Magnus Stiernstråle (noin 1660 – 18. joulukuuta 1734Savon ja Savonlinnan läänin jalkaväkirykmentti: Pääkatselmusluettelo, 1735, s. 1, ES2272-2273 SJR 491) oli ruotsalainen eversti, joka suuressa Pohjan sodassa sai Iivananlinnassa päällikkyyden mutta joutui poistumaan sieltä 1704 ja jättämään sen venäläisille. Hän osallistui 1708 Georg Lybeckerin huono-onniseen sotaretkeen Inkerinmaalle. Venäläisten piirittäessä Viipuria vuonna 1710 Stiernstråle nimitettiin Viipurin kaksinnuspäällikkönä Viipurin linnanpäälliköksi. 13 viikon piirityksen jälkeen hän teki antautumissopimuksen, jonka mukaan hänen ja väen piti päästä vapaasti poistumaan, mutta heidät vietiin vangiksi Venäjälle. Hän palasi vasta vuonna 1721. Vuodesta 1724 hän oli Savon rykmentin päällikkö.Otavan Iso tietosanakirja, Otava 1966, osa 8 p. 160 ==Lähteet== ==Aiheesta muualla== *Nordisk familjebok Luokka:Suomalaiset sotilaat Luokka:Vuonna 1660 syntyneet Luokka:Vuonna 1734 kuolleet
Torsten Stjernschantz

Torsten Stjernschantz (21. tammikuuta 1882 Helsinki – 27. heinäkuuta 1953) oli suomalainen Ateneumin taidekokoelmien intendentti vuosina 1919–1952 ja Sinebrychoffin taidekokoelmien intendentti vuosina 1924–1952. Otavan Iso tietosanakirja, Otava 1966, osa 8 p. 164Ylioppilasmatrikkeli 1900, numero 26678 Stjernschantzin vanhemmat olivat liikennejohtaja Johan Wilhelm Stjernschantz ja tämän toinen puoliso Alma Charlotta Sirén. Hän pääsi ylioppilaaksi vuonna 1900 (Nya svenska samskolan i Helsingfors) ja valmistui filosofian kandidaatiksi 1906 sekä lisensiaatiksi ja tohtoriksi 1916.Aikalaiskirja 1934 Stjernschantz oli Helsingin yliopiston kirjaston ylimääräisenä amanuenssina 1903–1916, Taideyhdistyksen ja Taideteollisen yhdistyksen koulun taidehistorian opettajana 1910–1916 sekä venäläisen antiikin ja taiteen maahantuontia, kauppaa ja restaurointia harjoittaneen Antica Oy:n johtajana 1916–1919, Hän toimi Ateneumin taidekokoelmien intendenttinä vuodesta 1919 alkaen ja Sinebrychoffin kokoelmien intendenttinä vuodesta 1921. oli Taiteilijaseuran sihteerinä 1910-1913, Taideyhdistyksen johtokunnan jäsenenä 1911–1913 ja 1919–1922 sekä Antellin valtuuskunnan sihteerinä vuodesta 1924. Hän oli myös useiden taidenäyttelyiden komissaarina Helsingissä ja ulkomailla.Pörssitieto G. Kock : Antica Stjernschantz oli naimisissa 1910–1914 Elsa Anna Rosina Zilliacuksen kanssa (liitto päättyi avioeroon) ja vuodesta 1915 virolaisen Irma Helena Graebnerin kanssa. Hänen sisarensa oli taidemaalari Beda Stjernschantz. == Teoksia == * Finsk konst i Ateneums samlingar ; med text af Torsten Stjernschantz. Yrjö Weilin, Helsingfors 1906-1908, suomeksi nmellä Suomen taidetta Ateneumin kokoelmissa. Yrjö Weilin, Helsinki 1908 * Föreningen Konstverk till skolan : en redogörelse. Helsingfors 1907 * Alexander Lauréus : en konsthistorisk studie, väitöskirja. Bidrag till kännedom av Finlands natur och folk, Häft 75, 2. Finska Vetenskapssocieteten, Helsingfors 1914 * Konstsamlingarna i Ateneum : katalog 1930 ; uppgjord av Torsten Stjernschantz. Borgå 1930 * Paul och Fanny Sinebrychoffs konstsamlingar : katalog 1936 ; uppgjord av Torsten Stjernschantz. Sinebrychoffin taidemuseo, Helsingfors 1936 * Konstsamlingarna i Ateneum : katalog 1930 ; uppgjord av Torsten Stjernschantz. Ateneum, Helsingfors 1938 == Toimitustöitä == * J. J. Tikkanen : Ateneumin taidekokoelmien luettelo ; uuden painoksen toim. Torsten Stjernschantz. Helsinki 1920 ==Lähteet== Luokka:Suomalaiset taidemuseonjohtajat Luokka:Vuonna 1882 syntyneet Luokka:Vuonna 1953 kuolleet
Tore Strindberg

Tore Strindberg (19. helmikuuta 1882 Tukholma, Ruotsi – 6. helmikuuta 1968) oli ruotsalainen kuvanveistäjä. Hän teki siroja pronssipatsaita, suihkukaivoja Göteborgiin ja Gävleen, Salomon Andréen retkikunnan jäsenten muistomerkin Tukholman pohjoiselle hautausmaalle sekä mitaleja ja rintakuvia.Otavan Iso tietosanakirja, Otava 1966, osa 8 p. 187 ==Lähteet== ==Aiheesta muualla== Luokka:Ruotsalaiset kuvanveistäjät Luokka:Vuonna 1882 syntyneet Luokka:Vuonna 1968 kuolleet
Strindberg

Strindberg on seuraavien henkilöiden sukunimi: *Axel Strindberg (1910–2000), ruotsalainen kirjailija *August Strindberg (1849–1912), ruotsalainen kirjailija *Henrik Strindberg (s. 1954), ruotsalainen säveltäjä *Sven Strindberg (1874–1957), ruotsalainen liikemies, Strindbergin taidesalongin perustaja *Tore Strindberg (1882–1968), ruotsalainen kuvanveistäjä. ==Katso myös== *Strindbergin taidesalonki Luokka:Sukunimet
Nils Svantenpoika Sture

Nils Svantenpoika Sture (1543–1567) oli ruotsalainen ylimys. Hän oli 1561 tekemässä Eerik XIV:n puolesta avioliittotarjousta Englannin Elisabetille. Hän epäonnistui Tanskan sodassa, ja hänet tuomittiin kuolemaan, mutta joutui kuitenkin kärsimään vain julkisen häväistyksen. Sen jälkeen hän pääsi kuninkaan suosioon, mutta vangittiin pian ja tuomittiin kuolemaan. Tuomion toteutti kuningas Erik itse (Sture-murhat).Otavan Iso tietosanakirja, Otava 1966, osa 8 palsta 199 ==Lähteet== Luokka:Ruotsalaiset diplomaatit Luokka:Ruotsalaiset henkirikosten uhrit Luokka:Vuonna 1543 syntyneet Luokka:Vuonna 1567 kuolleet
Mäntyneulasmittari

Mäntyneulasmittari (Thera firmata) on yleinen loppukesän ja alkusyksyn yöperhoslaji. == Koko ja ulkonäkö == Keskikokoinen, hentorakenteinen mittari. Etusiipien pohjaväri vaihtelee harmahtavasta violetinruskeaan. Tyvipoikkiviiru sekä sisempi ja ulompi poikkiviiru ovat ruskeat, aaltoviiru vaaleanharmaa. Etusiiven tyviosa tyvipoikkiviiruun saakka on lämpimän punaruskea, samoin siiven keskiosa poikkiviirujen välistä. Sisempi poikkiviiru tekee siiven keskellä terävän mutkan ja suuntautuu siiven etuosassa jyrkästi kohti siiven tyveä. Siiven kärjessä ei ole keskiosaan suuntautuvaa tummaa juovaa tai sellainen erottuu vain heikkona. Takasiivet ovat harmahtavan valkoiset. Koiraan tuntosarvet Siipiväli 26-31 mm.http://www2.nrm.se/en/svenska_fjarilar/p/pennithera_firmata.htmlhttp://www.ukmoths.org.uk/show.php?bf=1767 s. 151 Lajia voi olla hankalaa erottaa havuneulasmittarista (Thera obeliscata). == Levinneisyys ja lentoaika == Mäntyneulasmittaria tavataan lähes koko Euroopassa ja idässä Kaukasukselle. Suomessa havaintoja on pääasiassa länsirannikolta sekä Etelä-, Keski- ja Itä-Suomen alueilta. Harvakseltaan pohjoisempaakin aina Sallasta saakka. Lento alkaa elokuun keskivaiheilla ja jatkuu syyskuun loppupuolelle.Perhoswiki == Elinympäristö ja elintavat == Täysin mäntyyn sidoksissa olevana lajina mäntyneulasmittarin elinympäristöä ovat kangas- ja sekametsät sekä rämeet ja niiden laidat. Perhoset lentävät öisin, tulevat valolle ja jonkin verran myös syötille. Toukat koteloituvat ravintokasville neulasten väliin. Talvehtiva elämänvaihe on ehkä joskus muna, yleensä vastakuoriutunut toukka. == Ravintokasvi == Toukan ainoa ravintokasvi on mänty (Pinus sylvestris). == Lähteet == == Aiheesta muualla == * Ohje mäntyneulasmittarin ja havuneulasmittarin erottamiseksi * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Kenttämittarit
Sturenkronikat

Sturenkronikat (Sturekrönikan) on kaksi ruotsalaista riimikronikkaa, jotka käsittävät Ruotsin historian vuodet 1452-1520.Sturenkronikat, Tietosanakirja. Osa 9, palsta 103. Tietosanakirja-osakeyhtiö 1917 Ne alkavat Kaarlenkronikan päättymisestä. Vuodet 1452–1496 käsittävä kronikka kertoo muun muassa 1495 syttyneestä sodasta (Viipurin pamaus) ja kääntää syyllisyyden Sten Sture vanhempaan.Otavan Iso tietosanakirja, Otava 1966, osa 8, palsta 201 ==Lähteet== ==Kirjallisuutta== *Karin Hagnell, Sturekrönikan 1452–1496 P. H. Lindstedt, Lund ==Aiheesta muualla== * Sturekrönikan, Språkbanken * Sturekrönikan, Internet Archive Luokka:Ruotsin keskiaika Luokka:Kronikat
Nokimittari

Nokimittari (Odezia atrata) on syvän musta keskikesän mittariperhonen. Se lentää pääasiassa päivisin. == Koko ja ulkonäkö == Varsin helposti tunnistettava perhonen, jota ei voi sekoittaa muihin lajeihin. Eläin on rakenteeltaan hento ja kapeasiipinen. Sekä etu- että takasiivet ovat täysin kuviottomat ja syvän hiilenmustat. Ainoastaan etusiiven kärkiosan kirkkaanvalkoiset siipiripset tuottavat selvän konrastin mustaan olemukseen. Siipiväli 22-26 mm.http://www2.nrm.se/en/svenska_fjarilar/o/odezia_atrata.htmlhttp://www.ukmoths.org.uk/show.php?bf=1870 s. 116 == Levinneisyys ja lentoaika == Levinneisyysalue kattaa lähes koko Euroopan ja ulottuu idässä Venäjän kaukoitään. Suomessa nokimittaria tavataan Etelä-Lappiin saakka. Perhoset aloittavat lentonsa kesäkuun keskivaiheilla ja se jatkuu heinäkuun loppupuolelle.Perhoswiki == Elinympäristö ja elintavat == Nokimittari viihtyy erityisesti kosteilla niityillä, rannoilla ja puutarhoissa. Perhoset ovat elinpaikallaan usein runsaslukuisia ja lentelevät päivällä, ilmeisesti etenkin aamupäivisin, matalalla kasvillisuuden seassa. Satunnaisesti niitä saattaa yöllä tulla valollekin. Perhoset eivät luultavasti käy kukilla, eivätkä myöskään kiinnostu syöteistä. Muna talvehtii. == Ravintokasvi == Toukka syö sarjakukkaiskasveja (Apiaceae), etenkin koiranputkea (Anthriscus sylvestris). Etelämpänä Euroopassa toukka syö pääasiassa sianputken (Conopodium majus) kukintoja. == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Kenttämittarit
Jan Peter van Suchtelen

Jan Peter van Suchtelen (; 2. elokuuta 1751 Grave, Alankomaat – 2, elokuuta 1836 Tukholma, Ruotsi) oli hollantilaista syntyperää ollut venäläinen kenraali ja diplomaatti. Hän astui Venäjän palvelukseen vuonna 1783, kun Katariina Suuri kutsui hänet kehittämään Pietari Suuren perustamia insinöörijoukkoja. Ennen sitä Suchtelen oli matematiikan professorina Leidenin yliopistossa. Hän sai kenraalin arvon vuonna 1799. Suchtelen oli Suomen sodassa Venäjän armeijan ylimajoitusmestari ja johti neuvotteluja Viaporin antautumisesta. Hän oli Venäjän Tukholman-lähettiläs vuodesta 1810. Hän muodosti omistamistaan tiloista Liikkalan hovin vuonna 1835, mutta ei todennäköisesti käynyt siellä koskaan. Suchtelen omisti arvokkaan kirjaston. Hänen teoksensa Précis des évènements militaires des campaignes de 1808 et 1809 en Finlande julkaistiin 1827 (käännetty ruotsiksi 1835) hänen poikansa Paul van Suchtelenin nimellä, joka myös osallistui Viaporin piiritykseen. == Lähteet == * ===Viitteet=== == Aiheesta muualla == * * Luokka:Venäläiset kreivit Luokka:Venäläiset kenraalit Luokka:Alankomaalaiset sotilaat Luokka:Venäläiset diplomaatit Luokka:Alankomaalaiset professorit Luokka:Vuonna 1751 syntyneet Luokka:Vuonna 1836 kuolleet
Jääpallon SM-kilpailu 1916

Vuoden 1916 Suomen jääpallomestaruuskilpailuihin osallistui seitsemän joukkuetta, ensimmäistä kertaa mukana oli joukkue Helsingin ja Viipurin ulkopuolelta, kun Turun AIK osallistui mestaruuscupiin. Seitsemän joukkueen kilpailussa hallitseva mestari VBJS aloitti ottelunsa suoraan välierissä. Loppuottelussa pelasivat HIFK ja VBJS. VBJS voitti Helsingissä pelatun loppuottelun maalein 3-8. == Alkuerät == Joukkue #1 Tulos Joukkue #2 Turun AIK 1–13 (0-6) Kronohagens IF Viipurin IFK 8–4 (3-3) Viipurin Reipas Helsingin IFK 8–1 (2-0) Helsingin Jalkapalloklubi Suomen Urheilulehti 27. tammikuuta 1916, sivu 278Suomen Urheilulehti 3. helmikuuta 1916, sivut 281-292 == Välierät == Joukkue #1 Tulos Joukkue #2 Viipurin Bandy & Jalkapalloseura 8–2 (2-1) Viipurin IFK Helsingin IFK 5–4 (2-0) Kronohagens IF Suomen Urheilulehti 10. helmikuuta 1916, sivut 307-308 == Loppuottelu == Joukkue #1 Tulos Joukkue #2 Helsingin IFK 3–8 (3-5) Viipurin Bandy & Jalkapalloseura VBJS:n joukkue loppuottelussa: Kristian Poutiainen, Yrjö Penttilä, Lauri Mäkinen, Armas Ahnger, Toivo Pirhonen (hyökkääjät), Aarne Nissinen, Edvard Kostamo, Toivo Kosunen (tukimiehet), Aarne Mytty, Juho Pelli (puolustajat) ja Arttur Arvelin (maalivahti).Suomen Urheilulehti 17. helmikuuta 1916, sivut 335-336 ==Lopulliset sijoitukset== Sija Joukkue 1\. Viipurin Bandy & Jalkapalloseura 2\. Helsingin IFK 3.-4. Kronohagens IF 3.-4. Viipurin IFK 5.-7. Viipurin Reipas 5.-7. Helsingin Jalkapalloklubi 5.-7. Turun AIK == Lähteet == Luokka:Jääpallon Suomen-mestaruuskilpailut Luokka:Vuoden 1916 jääpallo
Paul van Suchtelen

Paul van Suchtelen (; 1788–1833) oli venäläinen sotilas. Hän oli 14-vuotias, kun hänet otettiin vuonna 1802 keisarin seurueseen. Hän oli Suomen sodassa 1808–1809 keisarin sivusadjutanttina, ja sodan päätyttyä hänet ylennettiin alikapteeniksi.Kenraalit, Kansallisbiografia viitattu 18.9.2012 Hän osallistui Viaporin piiritykseenJan Peter van Suchtelen, Suomenlinna . Van Suchtelen osallistui Napoleonia vastaan käytyihin sotiin, joiden päätteeksi hänet ylennettiin kenraalimajuriksi vuonna 1815. Samalla hänet määrättiin Venäjän armeijan keveiden ratsuväkiosastojen komentajaksi. Van Suchtelenille myönnettiin 1826 päämajoitusmestarin arvo, ja samalla hänet ylennettiin kenraaliluutnantiksi. Hänet korotettiin 31.5.1827 keisari Nikolai I:n kenraaliadjutantiksi. Persian ja Turkin vastaisissa sodissa 1827 - 1829 van Suchtelen toimi kenraali, kreivi I. F. Paskevitš-Erivanskin komentaman armeijan esikuntapäällikkönä. Hän toimi vuodesta 1830 Orenburgin kenraalikuvernöörinä Kaakkois-Venäjällä. Samalla hän oli Orenburgin erillisen armeijakunnan komentaja ja kuolemaansa saakka uralilaisten kasakkojen päällikkö. Hänen isänsä oli kenraali Jan Peter van SuchtelenOtavan Iso tietosanakirja, Otava 1966, osa 8 p. 215. ==Lähteet== Luokka:Venäläiset kreivit Luokka:Venäläiset sotilaat Luokka:Vuonna 1788 syntyneet Luokka:Vuonna 1833 kuolleet
Eyvind Sucksdorff

Gustaf Eyvind Sucksdorff (7. huhtikuuta 1899 VesantoKuka kukin on 1954, s. 839 Runeberg.org. – 19. lokakuuta 1955Kuka kukin on 1960, s. 1094. Otava, Helsinki 1960.) oli suomalainen geofyysikko, Helsingin yliopiston dosentti vuodesta 1949. Hän toimi Sodankylän geogysikaalisen observatorion johtajana 1927–1945 ja sen jälkeen Ilmatieteen keskuslaitoksen geofyysikkona. Hän osallistui merkittävästi kansainväliseen geomagneettiseen yhteistyöhön ja julkaisi tutkimuksia maamagnetismista ja revontulista.Otavan Iso tietosanakirja, Otava 1966, osa 8 p. 216 Sucksdorff oli tähtitieteellinen yhdistys Ursan puheenjohtaja vuodesta 1947 ja Suomen Tiedeakatemian jäsen vuodesta 1951. ==Lähteet== Luokka:Suomalaiset geotieteilijät Luokka:Vuonna 1899 syntyneet Luokka:Vuonna 1955 kuolleet
Wilhelm Sucksdorff

Wilhelm Joachim Sucksdorff (24. joulukuuta 1851 Loviisa – 20. maaliskuuta 1934 Helsinki) oli suomalainen lääkäri ja professori.Wilhelm Sucksdorff Kansallisbiografiassa (Viitattu 18.11.2019) Sucksdorffin puoliso oli Julia Olga Maria Nikkanen. Heidän tyttärestään Monica Saxénista (s. 1903) tuli keuhkosairauksiin erikoistunut lääkäri. Sucksdorff oli Helsingin yliopiston terveysopin ylimääräinen professori vuosina 1894–1895 ja Helsingin kaupungin I kaupunginlääkäri 1895–1917. Hän julkaisi tieteellisiä tutkimuksia ja yleistajuisia kirjoituksia terveydenhoitoon liittyvistä aiheista Tidskrift för hälsovård -lehdessä, jonka päätoimittaja hän oli 1891–1917.Otavan Iso tietosanakirja, Otava 1966, osa 8 p. 216 ==Lähteet== Luokka:Suomalaiset lääkärit Luokka: Suomalaiset päätoimittajat Luokka:Helsingin yliopiston professorit Luokka:Suomalaiset professorit Luokka:Vuonna 1851 syntyneet Luokka:Vuonna 1934 kuolleet
Matija Nastasić

Matija Nastasić (s. 28. maaliskuuta 1993 Valjevo, Jugoslavia) on serbialainen jalkapalloilija. Hän on edustanut serbialaisia FK Partizania ja lainasopimuksella FK Teleoptik Zemunia, italialaista Fiorentinaa, englantilaista Manchester Cityä, tammikuusta 2015 kesään 2021 saksalaista Schalke 04:ää (ensimmäiset puoli vuotta lainalla Manchester Citystä) ja kaudella 2021–2022 jälleen Fiorentinaa. Hän siirtyi syyskuussa 2022 Espanjan La Ligassa pelaavaan Mallorcaan. Hän on pelipaikaltaan keskuspuolustaja. Nastasić on pelannut vuoden 2022 loppuun mennessä Espanjan La Ligassa viisi ottelua. Italian Serie A:ssa hän on pelannut 31 ottelua ja tehnyt niissä kaksi maalia. Englannin Valioliigassa hän on pelannut 34 ottelua ilman tehtyjä maaleja. Saksan Bundesliigassa hän on pelannut 122 ottelua ja tehnyt yhden maalin. Hän voitti Englannin-mestaruuden ja liigacupin 2014. Mestarien liigassa hän on pelannut Manchester Cityssä yhdeksän ja Schalkessa kahdeksan ottelua, Eurooppa-liigassa Schalkessa kymmenen peliä. Nastasić pelasi Serbian A-maajoukkueessa ensimmäisen kerran helmikuussa 2012 Kyprosta vastaan. Vuoden 2022 loppuun mennessä hän on pelannut 34 maaottelua eikä ole tehnyt niissä yhtään maalia. MM-karsintaotteluja hän on pelannut 19 ja EM-karsintaotteluja viisi. == Lähteet == * Luokka:Serbialaiset jalkapalloilijat Luokka:Vuonna 1993 syntyneet Luokka:Elävät henkilöt
Kirkkonummen kamariorkesteri

Kirkkonummen kamariorkesteri on sinfoniettan kokoinen, enimmillään 50 soittajan orkesteri. Soittajat ovat amatöörejä sekä nykyisiä, tulevia ja eläkkeelle siirtyneitä ammattimuusikoita. Harjoituksia on yleensä kerran viikossa ja konsertteja noin kerran kuussa. Orkesterin kapellimestarit ja solistit vaihtuvat konsertista toiseen. Ohjelmistossa on ollut teoksia jousiorkesterille, sinfonioita, konserttoja, oratorioita, ja oopperoita. Vuonna 2011 saatiin päätökseen kaikkien Sibeliuksen sinfonioiden esittäminen. Orkesteri on esiintynyt muun muassa Helsingin juhlaviikoilla (Dvorak: Rusalka) sekä Pärnussa, Tukholmassa ja Normandiassa. Luokka:Suomalaiset kamariorkesterit
Jääpallon SM-kilpailu 1917

Vuonna 1917 Suomen jääpallomestaruuskilpailuihin osallistui kahdeksan joukkuetta, kolme Helsingistä, kolme Viipurista ja kaksi Turusta. Uutena joukkueena mukana oli Turun IFK. Loppuottelussa pelasivat VBJS, jota kansan suussa kutsuttiin jo vakiintuneesti Viipurin Susiksi, sekä Kronohagens IF. VBJS voitti Viipurissa pelatun loppuottelun ylivoimaisesti maalein 11-2. == Alkuerät == Joukkue #1 Tulos Joukkue #2 Turun AIK 2-4 Turun IFK Joukkue #1 Tulos Joukkue #2 Turun IFK 3-17 Helsingin IFK Helsingin Jalkapalloklubi 1-3 Kronohagens IF Viipurin Reipas 0-9 Viipurin IFK == Välierät == Joukkue #1 Tulos Joukkue #2 Viipurin Bandy & Jalkapalloseura 18-7 Viipurin IFK Kronohagens IF 6-3 Helsingin IFK == Loppuottelu == Joukkue #1 Tulos Joukkue #2 Viipurin Bandy & Jalkapalloseura 11-2 (9-1) Kronohagens IF ==Lopulliset sijoitukset== Sija Joukkue 1\. Viipurin Bandy & Jalkapalloseura 2\. Kronohagens IF 3.-4. Viipurin IFK 3.-4. Helsingin IFK 5.-8. Viipurin Reipas 5.-8. Helsingin Jalkapalloklubi 5.-8. Turun IFK 5.-8. Turun AIK == Mestarijoukkue == Susien mestarijoukkue: Viljo Karvinen, Aarne Mytty, Jussi Pelli, Aarne Nissinen, Edvard Kostamo, Mikko Mäkinen, Toivo Pirhonen, Armas Ahnger, Toivo Pirhonen, Lauri Mäkinen, Aarne Lavonen, Kristian Poutiainen. == Lähteet == Luokka:Jääpallon Suomen-mestaruuskilpailut Luokka:Vuoden 1917 jääpallo
Joonas Kylmäkorpi

Joonas Kylmäkorpi (s. 14. helmikuuta 1980 Tukholma, Ruotsi) on suomalainen speedway- ja maaratakuljettaja. Hän on voittanut maaradan henkilökohtaisen maailmanmestaruuden neljästi peräkkäin, vuosina 2010, 2011, 2012 ja 2013. Kylmäkorpi edustaa MM-tasolla Suomea. Suomessa hän kilpailee Forssan moottoriseuran lisenssillä. ==Lähteet== Luokka:Suomalaiset moottoripyöräilijät Luokka:Vuonna 1980 syntyneet Luokka:Elävät henkilöt
Jan-Gregor Kremp

Jan-Gregor Kremp (s. 30. syyskuuta 1962 Monheim, Länsi-Saksa) on saksalainen televisionäyttelijä. Kremp opiskeli näyttelemistä Mozarteumissa Salzburgissa vuosina 1985–1989. Kremp näytteli pääosaa televisiosarjassa Kettu, jossa hänen roolihenkilönsä on rikosylikomisario Richard Voss. Hänen tunnetuimmat roolinsa ovat elokuvissa Halt mich fest! (2000), ABC des Lebens (2003), Die Konferenz (2004) ja Allein gegen die Angst (2006). Hän on esiintynyt myös monissa tv- sarjoissa sivuosissa kuten Kahden keikka, Kriminalisti, Tatort, Siska ja Syyttäjä. == Palkinnot == *Hessian TV Award (2003,2006) *Special Award (2000) == Ehdokkudet == *Deutscher Fernsehpreis (2005) == Yksityiselämä == Jan-Gregor Kremp on naimisissa näyttelijä Johanna Gastdorfin kanssa. Parilla on yksi lapsi, he asuvat Leverkusenissa. Krempin suosikkielokuva on Huuliharppukostaja (1968). == Aiheesta muualla == * Luokka:Saksalaiset näyttelijät
Chip ’n Dale Rescue Rangers 2

Chip ’n Dale Rescue Rangers 2 () on Nintendo Entertainment Systemille vuonna julkaistu tasohyppelyvideopeli. Se perustuu Disneyn samannimiseen animaatiosarjaan ja on jatkoa pelille Chip ’n Dale Rescue Rangers. Huhtikuussa 2017 peli julkaistiin Microsoft Windowsille, PlayStation 4:lle ja Xbox Onelle osana The Disney Afternoon Collection -kokoelmaa. ==Kentät== * ravintola – pelin ensimmäinen kenttä * viemäri * satama * jäädyttämö * kummitustalo * kellotorni * villi länsi * avaruusmaailma * Kollo-kissan piilopaikka ==Lähteet== == Aiheesta muualla == * Luokka:Vuoden 1993 videopelit Luokka:Nintendo Entertainment System -pelit Luokka:Tasohyppelyt Luokka:Disney- videopelit Luokka:Capcomin videopelit Luokka:Tiku ja Taku
Shin Dong-hyuk

Shin Dong-hyuk (; s. 1982) on pohjoiskorealaissyntyinen ihmisoikeusaktivisti. Hän on ainoa tunnettu maan vankileirillä syntynyt henkilö, joka on onnistunut pakenemaan sieltä. 13-vuotiaana hän kuuli perheenjäsentensä suunnittelevan pakenemista leiriltä. Hän ilmiantoi nämä sillä seurauksella, että nämä teloitettiin. Kymmenen vuotta myöhemmin Shin kuuli uudelta vangilta kertomuksia elämästä vankileirin ulkopuolella. Hän alkoi suunnitella omaa pakoaan ja pääsikin Kiinan kautta Etelä-Koreaan. Hän asui myös Yhdysvalloissa, mutta palasi Etelä-Koreaan, jossa hän perusti Inside NK -ihmisoikeusjärjestön. Vankileiri 14, jolta hän pakeni, oli täydellisen valvonnan alue.Helsingin Sanomat: Pohjois-Korean vankileiriltä paennut selvisi kavaltamalla perheensä Shinin vaiheista kertova Blaine Hardenin kirja Lei­ri 14 – Pa­ko Poh­jois- Ko­reas­ta, joka kertoo Shinin elämästä vankileirillä, on julkaistu myös suomeksi. Hän on sittemmin tunnustanut, että kirja on osin sepitettä, mutta ei ole kertonut miltä osin. Mark Wiese on tehnyt aiheesta elokuvan Camp 14: Total Control Zone, jossa Shin kertoo tarinansa. == Lähteet == ==Aiheesta muualla== * Shin Dong-hyukin haastattelu Kirjastolehdessä 1/13 Luokka:Pohjoiskorealaiset henkilöt Luokka:Ihmisoikeusaktivistit Luokka:Vuonna 1982 syntyneet Luokka:Elävät henkilöt ko:신동혁
Netšajev

Netšajev, naisilla Netšajeva, on venäläinen sukunimi, joka on muun muassa seuraavilla henkilöillä: * Elina Netšajeva (s. 1991), virolainen koloratuurisopraano * Leonid Netšajev (1939–2010), venäläinen elokuvaohjaaja * Sergei Netšajev (1847–1882), venäläinen vallankumouksellinen * Viktor Netšajev (s. 1955), neuvostoliittolainen jääkiekkoilija.
Jääpallon SM-kilpailu 1918

Vuonna 1918 Suomen jääpallomestaruuskilpailuihin ilmoittautui yhdeksän joukkuetta, neljä Helsingistä, kolme Viipurista ja kaksi Turusta. Uutena joukkueena mukana oli Helsingin Palloseura. Mestaruuskilpailut oli tarkoitus aloittaa tammikuun lopulla, mutta Suomen sisällissota syttyi samoihin aikoihin, ja mestaruus jäi ratkaisematta. Muita otteluita ennätettiin alkutalvesta pelata, mm. vieraili KIF:n ja HJK:n yhdistetty joukkue 20. tammikuuta VBJS:n vieraana Viipurin Luistinseuran radalla. Vauhdikas ja yritteliäs ottelu päättyi 8-8 -tasapeliin. Viikkoa myöhemmin - siis 27. tammikuuta kohtasivat joukkueet Helsingissä, tuloksena jälleen tasapeli, 4-4. Tuohon otteluun käytännössä päättyikin jääpallokausi 1918, vaikka joitakin toisen ja kolmannen luokan sarjaotteluita pelattiin sodankin aikana. VBJS:n maalilla torjunut Viljo Karvinen kaatui 24. huhtikuuta Viipurin taisteluissa. Myös Viipurin IFK:n maalivahti Torsten Åberg kuului sodan uhrien joukkoon kuten myös KIF:n Richard Schybergson ja Palloliiton tilintarkastajaksi valittu Juho Halme. == Lähteet == * Suomen Urheilulehti 24. tammikuuta 1918 * Suomen Urheilulehti 16. kesäkuuta 1918 * Palloliiton toimintakertomus 1918 Luokka:Jääpallon Suomen-mestaruuskilpailut Luokka:Vuoden 1918 jääpallo
Gunnar Ahlblad

Gunnar Gustaf Ahlblad (9. tammikuuta 1888 Helsinki – 13. maaliskuuta 1918 Terijoki) oli suomalainen uimahyppääjä, uimari, sotilas ja poliisi, joka toimi Suomen sisällissodan aikana Viipurin suojeluskunnan päällikkönä. Ahlblad suoritti kirjoitti ylioppilaaksi keväällä 1907 ruotsalaisesta normaalilyseosta. Hän edusti uimarina Helsingfors Simsällskap -seuraa, jossa hän pelasi myös vesipalloa ja toimi seuran uimakoulun opettajana. Ahlblad läksi Venäjälle sotakouluun 1914 ja saavutti maailmansodassa esikuntakapteenin arvon. Hän palasi Suomeen sairastuttuaan keväällä 1917. Viipurin läänin vt. kuvernöörinä olleen Walfrid Suhosen aloitteesta kenraalikuvernööri anoi lokakuussa 1917 Ahlbladin vapauttamista Venäjän armeijasta ja nimittämistä Terijoen poliisimestariksi, mikä toteutuikin. Suhonen myös kehotti Ahlbladia ryhtymään Viipurin suojeluskunnan johtoon. Kun Viipurin alkuperäinen suojeluskunta oli vetäytynyt ja jättänyt kaupungin punaisille, tuli Ahlblad sisällissodan puhjettua Viipuriin helmikuun 1918 alussa perustetun uuden maanalaisen suojeluskunnan päälliköksi. Hän piileskeli punaisilta kuutisen viikkoa, kunnes hänet vangittiin 5. maaliskuuta ja vietiin Terijoelle, jossa punaisten päällikkö Heikki Kaljunen kertoi ampuneensa hänet 13. maaliskuuta. Ahlbladin ruumis löydettiin vasta lähes kaksi kuukautta myöhemmin ja haudattiin 9. toukokuuta Viipurin vanhan kirkon viereen. Ahlblad oli naimaton. ==Lähteet== * Suomen Urheilulehti 21. toukokuuta 1918 * Suomalaiset ensimmäisessä maailmansodassa, sivu 30 * Suomen sotasurmat 1914-1922, surmatut valkoiset *Tuomas Hoppu: Historian unohtamat: Suomalaiset vapaaehtoiset Venäjän armeijassa 1. maailmansodassa 1914–1918, s. 212–213, 270–271. Bibliotheca Historica 100. Suomalaisen Kirjallisuuden Seura, Helsinki 2005. Luokka:Suomalaiset uimahyppääjät Luokka:Suomalaiset upseerit Luokka:Suomalaiset poliisit Luokka:Suomen sisällissodan valkoiset Luokka:Suomen sisällissodan terrorin uhrit Luokka:Suomalaiset henkirikosten uhrit Luokka:Vuonna 1888 syntyneet Luokka:Vuonna 1918 kuolleet
Lastenkulttuurikeskus Rulla

thumb|Rulla sijaitsi aiemmin Finlaysonin alueella. Kuva on vuodelta 2013. Lastenkulttuurikeskus Rulla on Tampereen kaupungin hallinnoima Kulttuuritalo Laikussa sijaitseva lastenkulttuurikeskus, jonka tarkoituksena on tuottaa helposti lähestyttävää kulttuuritoimintaa lapsille ja lapsiperheille. Pääpaino on näyttelytoiminnassa, ja Rullassa nähdäänkin vuosittain useita lapsille suunnattuja, eri taiteenaloja esitteleviä näyttelyitä. Lisäksi Rullassa järjestetään työpajatoimintaa sekä erilaisia lapsille suunnattuja esityksiä ja tapahtumia. Lasten lava tarjoaa lapsille myös oman esiintymisestraadin. Rullassa käy vuosittain satoja päiväkoti- ja kouluryhmiä ohjatulla näyttelykierroksella, johon sisältyy yleensä myös aihetta syventävää omaa tekemistä. Toiminta on pääsääntöisesti ohjattua myös vapaa-ajan kävijöille. Lastenkulttuurikeskus Rulla on osa Tampereen kaupungin asukkailleen tuottamia lastenkulttuuripalveluja. Rullan perustoiminta on maksutonta. == Aiheesta muualla == * Lastenkulttuurikeskus Rullan kotisivut Luokka:Lastenkulttuuri Luokka:Tampereen kulttuuri Luokka:Tammerkoski Luokka:Tampereen näyttelytilat
Sunndalsøra

Sunndalsøra on kylä ja Sunndalin kunnan hallinnollinen keskus Møren ja Romsdalin läänissä, Norjassa. Tammikuussa 2012 kylässä oli asukkaita 4 138. == Media == Paikallislehti Driva ilmestyy kolmesti viikossa. == Lähteet == == Aiheesta muualla == Luokka:Norjan kylät Luokka:Sunndal Luokka:Norjan taajamat
USS Bataan (LHD-5)

USS Bataan (runkonumero LHD-5) on Yhdysvaltain laivaston Wasp-luokan maihinnousualus. Alus on ensimmäinen Yhdysvaltain laivaston alus, jossa on otettu huomioon naissotilaiden mukana olo. == Valmistus == Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 22. kesäkuuta 1994. Se laskettiin vesille 15. maaliskuuta 1996 ja otettiin palvelukseen 20. syyskuuta 1997.US Carriers - USS BataanUS Carriers USS Bataanin palvelushistoria == Palvelus == Alus oli 2012 palveluksessa Norfolkin laivastotukikohdassa Virginiassa. == Lähteet == * === Viitteet === Luokka:Wasp-luokan maihinnousualukset
Esko Suhonen

Esko Sakari Suhonen (29. helmikuuta 1908 Nilsiä – 7. toukokuuta 1984 Helsinki) oli suomalainen arkkitehti. Suhonen valmistui arkkitehdiksi 1935 ja työskenteli jo opiskeluaikana puolustusministeriön rakennusosastolla. Maatalousseurojen keskusliiton rakennuskonsulttina hän toimi vuosina 1936–1941.Arkkitehtiesittely, Esko Suhonen, mfa.fi viitattu 19.9.2012 Hän oli Aravan teknisen osaston johtaja 1949–1953. 1965–1968 hän toimi Teknillisen korkeakoulun arkkitehtiosaston johtajana. Hän työskenteli myös rakennusalan standardoinnin parissaOtavan Iso tietosanakirja, Otava 1966, osa 8 p. 231 ja selvitti asuntojen käyttöön vaikuttavia ominaisuuksia teoksessaan Kerrostalon asuttavuus (1963). Virkatyön ohella Suhonen suunnitteli Järvenpäähän Invalidiliiton omistaman Invan asuntoalueen (1950–1952)Keski-Uudenmaan maakuntamuseon lausunto rakennuslupaan ja yksityisiä hankkeita. Vuonna 1960 Suhonen nimitettiin nykyaikaisen rakennustaiteen professoriksi erikoisalanaan asuntoarkkitehtuuri. Hänen piirustuskokoelmansa siirtyi vuonna 1995 lahjoituksena Arkkitehtuurimuseon haltuun. ==Lähteet== Luokka:Suomalaiset arkkitehdit Luokka:Suomalaiset professorin arvonimen saaneet Luokka:Vuonna 1908 syntyneet Luokka:Vuonna 1984 kuolleet
USS Iwo Jima (LHD-7)

USS Iwo Jima (runkonumero LHD-7) on Yhdysvaltain laivaston Wasp-luokan maihinnousualus. == Valmistus == Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 12. joulukuuta 1997. Se laskettiin vesille 25. maaliskuuta 2000 ja otettiin palvelukseen 30. kesäkuuta 2001.US Carriers - USS Iwo JimaUS Carriers USS Iwo Jiman palvelushistoria == Palvelus == Alus oli 2012 Norfolkin laivastotukikohdassa Virginiassa. == Lähteet == * === Viitteet === Luokka:Wasp-luokan maihinnousualukset
USS Makin Island (LHD-8)

USS Makin Island (runkonumero LHD-8) on Yhdysvaltain laivaston Wasp-luokan maihinnousualus. == Valmistus == Alus tilattiin Northrop Grumman Ship Systemsin Ingalls Operationilta West Bankistä Pascagoulasta Mississipistä, missä köli laskettiin 14. helmikuuta 2004. Se kastettiin 19. elokuuta 2006 ja laskettiin vesille 22. syyskuutaFeege & Truver 2011 s. 134. Alus otettiin palvelukseen 24. lokakuuta 2009 ensimmäisenä päällikkönään Robert G. Kopas.US Carriers - USS Makin IslandUS Carriers USS Makin Islandin palvelushistoria == Palvelus == Alus oli 2012 San Diegon laivastotukikohdassa Kaliforniassa. == Lähteet == * * === Viitteet === Luokka:Wasp-luokan maihinnousualukset